A solifluxión ye un tipo de movimiento de ladera en suelos archilencos saturaus en augua en o que se suman a reptación y o fluxo. Son chicotz fluxos viscosos y lentos de suelos cayendo costera entabaixo en forma de lobulos individuals que pueden levar a vechetación enradigada. Se producen d'una traza intermitent en cada ciclo de chelo-deschelo, a sobén en primavera con o mayenco, quan a nieu se reviene y os suelos son embadinaus. Son tipicos d'o sistema morfoclimatico periglacial, pero no exclusivos.